《寄题京山书院》
宋代·林希逸

天南胜处是京山，精舍新成数百间。柱石规模何整整，衣冠人物想班班。

昌黎教法依然在，安定家声喜复还。受用不穷书富贵，吾侪本领学曾颜。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。